T-26

T-26 var en lett sovjetisk stridsvogn benyttet av Sovjet fra 1930-tallet inntil begynnelsen av andre verdenskrig. Den var basert på den britiske stridsvognen Vickers 6-Ton og ble ansett som en av de mest vellykkede stridsvognutgavene på 1930-tallet.

T-26 utgjorde hovedtyngden av Den røde armés stridsvogner inntil høsten 1941 og hadde en lang historie i tjeneste i ulike hærstyrker verden over. Om lag 12 000 T-26 ble produsert og stridsvognens suksess og problemer i den spanske borgerkrigen spilte en avgjørende rolle i Sovjets doktriner for stridsvogner mot slutten av 1930-tallet. Under den tyske invasjonen av Sovjetunionen, Operasjon Barbarossa var T-26 en av de viktigste stridsvognene på sovjetisk side i forsvaret av landet.

Selv om T-26s renommé ble preget av dens dårlige prestasjoner under den tyske invasjonen av Sovjetunionen, var den klart dominerende under den spanske borgerkrigen, og hadde stor innflytelse under slaget om Khalkhin Gol og vinterkrigen i 1939. 

Stridsvogner fra andre verdenskrig
Lette stridsvogner
Sovjetiske stridsvogner